Cuneiform Tablet Kt o/k 196c (ArAn 4 15f.)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-gu-a ší-im-tù-šu i-ší-ma bé-tum ša a-lim{ki} ša a-ší-ti-a i-na KÙ.BABBAR qá-dì me-er-e-a-ma ta-zu-az i-na KÙ.BABBAR zi-ti-ša a-ba-at ù um-ma-at bé-tù-um ù KÙ.BABBAR wa-ar-kà-sà ù mì-ma ti-šu-ú ša šu-be-lim bé-tù-um ša kà-ni-iš ša šu-be-lim um-me-a-ni me-er-ú-a e-pu-lu-ma i-na KÙ.BABBAR ša i-a-ti i-ší-ta-ni 0.33333 ma-na KÙ.GI 1-ma-na KÙ.BABBAR ù am-tám áb-ša-lim tù-na-ša-ra-ma ta-lá-qé ù i-na ší-ta-tim me-er-ú-a ša bé-ta-tim lá il₅-qé-ú-ni 4 GÚ.TA URUDU ki-ma bé-ta-tí-šu-nu i-lá-qé-ú i-na ší-tí KÙ.BABBAR am-tim wa-ar-dim a-ší-tí šu-be-lim ù me-er-ú-a mu-ta mu-ta-ma i-zu-zu ša-wi-sú ša a-šùr-i-dí wa-šu-ra-sú-um šu-ma KÙ.BABBAR i-a-ti mì-ma ú-la iš-tí-tám 4 GÚ.TA URUDU ša bé-ta-ti-šu-nu me-er-ú-a ú-lá i-lá-qé-ú 2 ma-na KÙ.BABBAR PUZUR₄.IŠTAR ú-wa <gap> 2 ma-na KÙ.BABBAR ú-ṣú-ur-ša-a-šùr ú-ta-ar e-li-a-tù-šu-nu a-pu-a-ti-šu-nu-ma i-ta-pu-lu a-lá-ì-lí šu-ma 10 ma-na KÙ.BABBAR i-ša-qal qá-dì a-ḫi-šu-ma i-zu-az šu-ma 10 ma-na KÙ.BABBAR lá iš-qúl na-sí-iḫ ù 10 ma-na.TA KÙ.BABBAR a-na a-ḫi-šu i-na-pá-al IGI i-dí-sú-en₆ IGI a-šùr-na-da IGI a-pí-il₅-ke-en IGI i-ku-pì-a IGI sà-li-a